# อีเอฟแอลแชมเปียนชิป
อิงกลิชฟุตบอลลีกแชมเปียนชิป  หรือเรียกสั้น ๆ ว่า แชมเปียนชิป และเรียกว่า สกายเบ็ตแชมเปียนชิป ด้วยเหตุผลด้านผู้สนับสนุน เป็นการแข่งขันลีกฟุตบอลอาชีพในอังกฤษและเวลส์ โดยแข่งขันกันระหว่าง 24 สโมสร เป็นดิวิชันสูงสุดของอิงกลิชฟุตบอลลีก (อีเอฟแอล) และระดับที่สองของระบบลีกฟุตบอลอังกฤษ รองจากพรีเมียร์ลีก

การแข่งขันจัดขึ้นครั้งแรกเมื่อ ค.ศ. 1892 ในชื่อ ฟุตบอลลีกดิวิชัน 2 ต่อมาเปลี่ยนชื่อเป็น ฟุตบอลลีกดิวิชัน 1 ใน ค.ศ. 1992 หลังการก่อตั้งพรีเมียร์ลีก การแข่งขันเปลี่ยนชื่อเป็น ฟุตบอลลีกแชมเปียนชิป ใน ค.ศ. 2004 และเปลี่ยนชื่อเป็นชื่อปัจจุบันใน ค.ศ. 2016 สโมสรที่ชนะเลิศในดิวิชันนี้จะได้รับถ้วยรางวัลอีเอฟแอลแชมเปียนชิปในแต่ละฤดูกาล ซึ่งเป็นถ้วยรางวัลเดิมที่มอบให้กับผู้ชนะในลีกสูงสุดของอังกฤษก่อนที่จะมีการเปิดตัวพรีเมียร์ลีก สโมสรในเวลส์สามารถเป็นส่วนหนึ่งของดิวิชันนี้ได้ เช่นเดียวกับดิวิชันอื่น ๆ ของฟุตบอลอาชีพในอังกฤษ ทำให้เป็นลีกข้ามพรมแดน

สโมสรที่จบสองอันดับแรกในแต่ละฤดูกาลของแชมเปียนชิปจะได้รับการเลื่อนชั้นสู่พรีเมียร์ลีกโดยอัตโนมัติ สโมสรที่จบอันดับที่ 3 ถึง 6 จะเข้าสู่รอบเพลย์ออฟ โดยผู้ชนะจะได้เลื่อนชั้นสู่พรีเมียร์ลีก สโมสรที่จบสามอันดับสุดท้ายในแชมเปียนชิปจะตกชั้นไปสู่ลีกวัน

แชมเปียนชิปเป็นลีกฟุตบอลที่ไม่ใช่ลีกสูงสุดที่ร่ำรวยที่สุดในโลก และร่ำรวยที่สุดอันดับที่เก้าของยุโรป และเป็นดิวิชันที่มีผู้เข้าชมมากเป็นอันดับที่สิบสองของโลก (โดยมียอดผู้เข้าชมต่อนัดสูงสุดเป็นอันดับที่สองของลีกระดับรอง ตามหลังซไวเทอบุนเดิสลีกา)รายชื่ออ้างอิงของลีกทั้งหมดที่อันดับสูงกว่าแชมเปียนชิปสามารถดูได้ที่หน้าผู้เข้าชมเมเจอร์ลีกซอกเกอร์ ผู้เข้าชมนัดการแข่งขันเฉลี่ยในฤดูกาล 2022–23 อยู่ที่ 18,787 คน

คาร์ดิฟฟ์ซิตี เป็นสโมสรที่อยู่ในดิวิชันนี้ยาวนานที่สุด บริสตอลซิตี, เพรสตันนอร์ทเอนด์ และควีนส์พาร์กเรนเจอส์ เป็นสโมสรที่อยู่ในลีกนี้ยาวนานที่สุด โดยครั้งสุดท้ายที่ไม่ได้ลงเล่นคือฤดูกาล 2014–15 บาร์นสลีย์ เป็นสโมสรแรกที่ชนะครบ 1,000 ครั้ง ในลีกฟุตบอลอังกฤษระดับที่สอง โดยชนะคอเวนทรีซิตีในนัดเหย้า 2–1 เมื่อวันที่ 3 มกราคม ค.ศ. 2011 บาร์นสลีย์ยังเป็นสโมสรแรกที่ลงเล่นครบ 3,000 นัดในลีกฟุตบอลอังกฤษระดับที่สอง หลังชนะไบรตันแอนด์โฮฟอัลเบียนในนัดเหย้า 2–1 เมื่อวันที่ 12 มีนาคม ค.ศ. 2013 ผู้ชนะเลิศปัจจุบันคือ ลีดส์ยูไนเต็ด โดยชนะเลิศเป็นสมัยที่ห้า ขณะที่สโมสรที่ประสบความสำเร็จมากที่สุดคือ เลสเตอร์ซิตี โดยชนะเลิศแปดสมัย

ประวัติ
100px|thumb|right|alt=ถ้วยรางวัลอีเอฟแอลแชมเปียนชิป|ถ้วยรางวัลอีเอฟแอลแชมเปียนชิป

ตั้งแต่เปลี่ยนชื่อลีกเป็นฟุตบอลลีกแชมเปียนชิป ซันเดอร์แลนด์ คือผู้ชนะเลิศลีกในฤดูกาลแรก วีแกนแอทเลติก จบอันดับที่สองเลื่อนชั้นสู่ลีกสูงสุดของอังกฤษได้เป็นครั้งแรกในประวัติศาสตร์ พวกเขาได้รับเลือกให้เข้าสู่ฟุตบอลลีกใน ค.ศ. 1978 โดยเล่นอยู่ในระดับที่สี่ครั้งล่าสุดใน ค.ศ. 1994 ก่อนที่จะเลื่อนชั้น เวสต์แฮมยูไนเต็ด เป็นสโมสรแรกที่ชนะแชมเปียนชิป รอบเพลย์ออฟ นัดชิงชนะเลิศในฤดูกาลดังกล่าว โดยชนะเพรสตันนอร์ทเอนด์ด้วยผลประตู 1–0 ที่มิลเลนเนียมสเตเดียมในคาร์ดิฟฟ์ ดิวิชันประกาศจำนวนผู้เข้าชมทั้งหมดในฤดูกาล 2004–05 (รวมถึงหลังจบฤดูกาล) จำนวน 9.8 ล้านคน ซึ่งเป็นอันดับที่สี่ในดิวิชันฟุตบอลยุโรป ตามหลังพรีเมียร์ลีก (12.88 ล้านคน), ลาลิกาของสเปน (11.57 ล้านคน) และบุนเดิสลีกาของเยอรมนี (10.92 ล้านคน)First class second division TheFA.com มิลล์วอลล์ แข่งขันในแชมเปียนชิปฤดูกาลแรก ได้ไปแข่งขันในยูฟ่าคัพ แต่แพ้ในรอบคัดเลือกรอบแรก ฤดูกาล 2005–06 เรดิง ทำลายสถิติโดยการจบฤดูกาลด้วย 106 คะแนนในฟุตบอลลีก แซงหน้าสถิติ 105 คะแนนที่ซันเดอร์แลนด์ทำไว้เมื่อ ค.ศ. 1999

ซันเดอร์แลนด์ชนะเลิศแชมเปียนชิปครั้งที่สองในฤดูกาล 2006–07 หลังตกชั้นจากลีกสูงสุดในฤดูกาลก่อนหน้า เมื่อวันที่ 4 พฤษภาคม ค.ศ. 2007 ลีดส์ยูไนเต็ด กลายเป็นสโมสรแรกตั้งแต่เปลี่ยนชื่อลีกที่เข้าสู่สภาวะล้มละลาย ทำให้พวกเขาโดนหัก 10 คะแนน และตกชั้นในที่สุด เมื่อวันที่ 28 พฤษภาคม ค.ศ. 2007 ดาร์บีเคาน์ตี ชนะในแชมเปียนชิป รอบเพลย์ออฟ นัดชิงชนะเลิศ ครั้งแรกที่จัดขึ้นที่สนามกีฬาเวมบลีย์ใหม่ โดยชนะเวสต์บรอมมิชอัลเบียนด้วยผลประตู 1–0 เวสต์บรอมมิชอัลเบียนก็ชนะเลิศแชมเปียนชิปในฤดูกาลถัดไป

เบิร์นลีย์จบอันดับที่ห้าใน ค.ศ. 2009 และชนะเชฟฟีลด์ยูไนเต็ดในรอบเพลย์ออฟ ทำให้พวกเขาเลื่อนชั้นสู่พรีเมียร์ลีกเป็นครั้งแรก นับตั้งแต่ ค.ศ. 1976 ที่เคยอยู่ในฟุตบอลลีกดิวิชัน 1

เมื่อวันที่ 30 กันยายน ค.ศ. 2009 โคคา-โคล่า ประกาศยุติข้อตกลงการเป็นผู้สนับสนุนกับฟุตบอลลีกเมื่อสิ้นสุดฤดูกาล 2009–10 หลังเริ่มเป็นผู้สนับสนุนตั้งแต่ ค.ศ. 2004Coca-Cola end Football League sponsorship deal  The Guardian, 30 September 2009 เมื่อวันที่ 16 มีนาคม ค.ศ. 2010 เอ็นเพาเวอร์ ประกาศว่าจะเป็นผู้สนับสนุนใหม่ของฟุตบอลลีก และตั้งแต่ช่วงเริ่มต้นฤดูกาลฟุตบอลลีก 2010–11 จนกระทั่งสิ้นสุดฤดูกาล 2012–13 การแข่งขันฟุตบอลลีกแชมเปียนชิปเป็นที่รู้จักในชื่อ เอ็นเพาเวอร์แชมเปียนชิปFootball League names npower as new sponsor   BBC Sport, 16 March 2010 คริสตัลพาเลซ กลายเป็นสโมสรแชมเปียนชิปที่สองที่เข้าสู่ภาวะล้มละลายใน ค.ศ. 2010

โครงสร้างของลีก
ลีกประกอบด้วย 24 สโมสร เริ่มต้นฤดูกาลแข่งขันตั้งแต่เดือนสิงหาคมถึงเดือนพฤษภาคมของปีถัดไป (ยกเว้นใน ค.ศ. 2022 ซึ่งเป็นปีที่มีการแข่งขันฟุตบอลโลกในเดือนพฤศจิกายนและธันวาคม ลีกจึงเริ่มต้นในเดือนกรกฎาคม) แต่ละสโมสรจะแข่งขันกับสโมสรอื่น ๆ ในลีกแบบเหย้าหนึ่งนัดและเยือนหนึ่งนัด ทำให้แต่ละสโมสรแข่งขันกันทั้งหมด 46 นัด โดยสโมสรที่ชนะจะได้รับ 3 คะแนน, เสมอจะได้รับ 1 คะแนน และแพ้จะไม่ได้รับคะแนน สโมสรต่าง ๆ จะได้รับการจัดอันดับในตารางลีกตามคะแนนที่ทำได้ จากนั้นตามผลต่างประตู ประตูที่ทำได้ และสถิติการเจอกันโดยตรงในฤดูกาลนั้น (รวมถึงสถิติประตูทีมเยือน) หากมีสองสโมสรขึ้นไปที่จบฤดูกาลด้วยผลเท่ากันในทุกประการดังกล่าว สโมสรต่าง ๆ จะถูกแบ่งแยกตามลำดับตัวอักษร เว้นแต่จะมีการเลื่อนชั้น ตกชั้น หรือตำแหน่งเพลย์ออฟ (ดูด้านล่าง) เป็นเดิมพัน ซึ่งเมื่อนั้นสโมสรต่าง ๆ จะถูกแบ่งแยกด้วยเกมเพลย์ออฟ แม้ว่าจะไม่เคยเกิดสถานการณ์ที่ไม่น่าจะเป็นไปได้นี้เลยตลอดหลายปีที่ผ่านมาที่มีกฎนี้อยู่ก็ตาม

เมื่อสิ้นสุดฤดูกาล สโมสรที่จบสองอันดับแรกและผู้ชนะเลิศของแชมเปียนชิปเพลย์ออฟ จะได้รับการเลื่อนชั้นไปสู่พรีเมียร์ลีก และสโมสรที่จบสามอันดับสุดท้ายจะตกชั้นไปสู่อีเอฟแอลลีกวัน การแข่งขันเพลย์ออฟของแชมเปียนชิป เป็นการแข่งขันแบบแพ้คัดออกสำหรับสโมสรที่จบฤดูกาลในอันดับที่ 3 ถึง 6 โดยผู้ชนะจะได้รับการเลื่อนชั้นไปสู่พรีเมียร์ลีก ในการแข่งขันเพลย์ออฟ สโมสรอันดับที่ 3 จะพบกับสโมสรอันดับที่ 6 และสโมสรอันดับที่ 4 จะพบกับสโมสรอันดับที่ 5 ในรอบรองชนะเลิศแบบสองนัด (เหย้าและเยือน) จากนั้นผู้ชนะของแต่ละรอบรองชนะเลิศจะแข่งขันกันในนัดเดียวที่สนามกีฬาเวมบลีย์ โดยรางวัลคือการเลื่อนชั้นไปสู่พรีเมียร์ลีก และถ้วยรางวัลแชมเปียนชิพเพลย์ออฟ

สมาชิกปัจจุบัน

 หมายเหตุ: รายชื่อเรียงตามตัวอักษรภาษาอังกฤษ
 สโมสร ที่ตั้ง สนามกีฬา ความจุ แบล็กเบิร์นโรเวอส์ แบล็กเบิร์น อีวูดพาร์ก31,367 บริสตอลซิตี บริสตอล แอชตันเกตสเตเดียม27,000 เบิร์นลีย์ เบิร์นลีย์ เทิร์ฟมัวร์21,944 คาร์ดิฟฟ์ซิตี คาร์ดิฟฟ์ คาร์ดิฟฟ์ซิตีสเตเดียม33,280 คอเวนทรีซิตี คอเวนทรี คอเวนทรีบิลดิงโซไซตีอารีนา32,609 ดาร์บีเคาน์ตี ดาร์บี สนามกีฬาไพรด์พาร์ก 32,956 ฮัลล์ซิตี คิงสตันอะพอนฮัลล์ เอ็มเคเอ็มสเตเดียม25,586 ลีดส์ยูไนเต็ด ลีดส์ เอลแลนด์โรด37,608 ลูตันทาวน์ ลูตัน เคนิลเวิร์ทโรด 12,000 มิดเดิลส์เบรอ มิดเดิลส์เบรอ สนามกีฬาริเวอร์ไซด์34,742 มิลล์วอลล์  ลอนดอน  เดอะเดน20,146 นอริชซิตี นอริช แคร์โรว์โรด 27,359 ออกซฟอร์ดยูไนเต็ด ออกซฟอร์ด คัสซัมสเตเดียม 12,500 พลิมัทอาร์ไกล์ พลิมัท โฮมพาร์ก 17,900 พอร์ตสมัท พอร์ตสมัท แฟรตตันพาร์ก 20,899 เพรสตันนอร์ทเอนด์ เพรสตัน ดีปเดล23,404 ควีนส์พาร์กเรนเจอส์ ลอนดอน   ลอฟตัสโรด18,439 เชฟฟีลด์ยูไนเต็ดเชฟฟีลด์ บรามอลล์เลน 32,050 เชฟฟีลด์เวนส์เดย์ สนามกีฬาฮิลส์โบโร39,732 สโตกซิตี สโตก-ออน-เทรนต์ เบท365 สเตเดียม30,089 ซันเดอร์แลนด์ ซันเดอร์แลนด์ สเตเดียมออฟไลต์ 48,707 สวอนซีซิตี สวอนซี สวอนซี.คอมสเตเดียม 21,088 วอตฟอร์ด วอตฟอร์ด วิคาริจโรด 22,200 เวสต์บรอมมิชอัลเบียน เวสต์บรอมมิช เดอะฮอว์ทอนส์ 26,850

ผลการแข่งขัน
ผู้ชนะเลิศลีก, รองชนะเลิศ และผู้ชนะเพลย์ออฟ

ฤดูกาลชนะเลิศรองชนะเลิศชนะเพลย์ออฟ 2004–05 ซันเดอร์แลนด์ วีแกนแอทเลติก เวสต์แฮมยูไนเต็ด 2005–06 เรดิง เชฟฟีลด์ยูไนเต็ด วอตฟอร์ด 2006–07 ซันเดอร์แลนด์ เบอร์มิงแฮมซิตี ดาร์บีเคาน์ตี 2007–08 เวสต์บรอมมิชอัลเบียน สโตกซิตี ฮัลล์ซิตี 2008–09 วุลเวอร์แฮมป์ตันวอนเดอเรอส์ เบอร์มิงแฮมซิตี เบิร์นลีย์ 2009–10 นิวคาสเซิลยูไนเต็ด เวสต์บรอมมิชอัลเบียน แบล็กพูล 2010–11 ควีนส์พาร์กเรนเจอส์ นอริชซิตี สวอนซีซิตี 2011–12 เรดิง เซาแทมป์ตัน เวสต์แฮมยูไนเต็ด 2012–13 คาร์ดิฟฟ์ซิตี ฮัลล์ซิตี คริสตัลพาเลซ 2013–14 เลสเตอร์ซิตี เบิร์นลีย์ ควีนส์พาร์กเรนเจอส์ 2014–15 บอร์นมัท วอตฟอร์ด นอริชซิตี 2015–16 เบิร์นลีย์ มิดเดิลส์เบรอ ฮัลล์ซิตี 2016–17 นิวคาสเซิลยูไนเต็ด ไบรตันแอนด์โฮฟอัลเบียน ฮัดเดอส์ฟีลด์ทาวน์ 2017–18 วุลเวอร์แฮมป์ตันวอนเดอเรอส์ คาร์ดิฟฟ์ซิตี ฟูลัม 2018–19 นอริชซิตี เชฟฟีลด์ยูไนเต็ด แอสตันวิลลา 2019–20 ลีดส์ยูไนเต็ด เวสต์บรอมมิชอัลเบียน ฟูลัม 2020–21 นอริชซิตี วอตฟอร์ด เบรนต์ฟอร์ด 2021–22 ฟูลัม บอร์นมัท นอตทิงแฮมฟอเรสต์ 2022–23 เบิร์นลีย์ เชฟฟีลด์ยูไนเต็ด ลูตันทาวน์ 2023–24 เลสเตอร์ซิตี อิปสวิชทาวน์ เซาแทมป์ตัน 2024–25 ลีดส์ยูไนเต็ด เบิร์นลีย์ ซันเดอร์แลนด์

 ผู้ทำประตูสูงสุด 
ฤดูกาลผู้เล่นสโมสรประตู2004–05 นาธาน แอลลิงตันวีแกนแอทเลติก242005–06 มาร์ลอน คิงวอตฟอร์ด212006–07 เจมี คีเรตันโคลเชสเตอร์ยูไนเต็ด232007–08 ซิลแวง อีแบงค์ส-เบล็คพลีมัธอาร์ไกล์วุลเวอร์แฮมป์ตันวอนเดอเรอส์232008–09 ซิลแวง อีแบงค์ส-เบล็ควุลเวอร์แฮมป์ตันวอนเดอเรอส์252009–10 ปีเตอร์ วิตติงแฮมคาร์ดิฟฟ์ซิตี20 นิกกี เมย์นาร์ดบริสตอลซิตี2010–11 แดนนี เกรแฮมวอตฟอร์ด242011–12 ริกกี แลมเบิร์ตเซาแทมป์ตัน272012–13 เกล็นน์ เมอร์รีย์คริสตัลพาเลซ302013–14 รอสส์ มักคอร์แม็คลีดส์ยูไนเต็ด282014–15 ดารีล เมอร์ฟีอิปสวิชทาวน์272015–16 อันเดร เกรย์เบรนต์ฟอร์ดเบิร์นลีย์252016–17 คริส วูดลีดส์ยูไนเต็ด272017–18 มาเตจ ไวดราดาร์บีเคาน์ตี212018–19 ตีมู ปุกกีนอริชซิตี292019–20 อาเล็กซานดาร์ มิตรอวิช ฟูลัม26 ออลลี่ วัตคินส์ เบรนต์ฟอร์ด2020–21 อีวาน โทนีย์ เบรนต์ฟอร์ด 312021–22 อาเล็กซานดาร์ มิตรอวิช ฟูลัม 43 2022–23  ชูบา อักปอม มิดเดิลส์เบรอ 282023–24 แซมมี ซโมดิกส์แบล็กเบิร์นโรเวอส์272024–25 โจเอล ปิโรลีดส์ยูไนเต็ด19